MTC ออกหุ้นกู้ 5 พันลบ. ดอกเบี้ย 3-3.4% ขายนักลงทุนทั่วไป 23-25 พ.ย.นี้
MTC ออกหุ้นกู้ 5 พันลบ. ดอกเบี้ย 3-3.4% ขายนักลงทุนทั่วไป 23-25 พ.ย.นี้
MTC ออกหุ้นกู้ 5 พันลบ. ดอกเบี้ย 3-3.4% ขายนักลงทุนทั่วไป 23-25 พ.ย.นี้
19 พ.ย. 2563

บริษัท เมืองไทย แคปปิตอล จำกัด (มหาชน) หรือ MTC ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ครั้งที่ 3/2563 มูลค่าไม่เกิน 5,000 ล้านบาท แบ่งเป็นชุดที่ 1 มูลค่าไม่เกิน 2,300 ล้านบาท อายุ 1 ปี 11 เดือน 7 วัน อัตราดอกเบี้ยคงที่ 3% ต่อปี ชำระดอกเบี้ยทุกๆ 3 เดือน และชุดที่ 2 มูลค่าไม่เกิน 3,000 ล้านบาท อายุ 2 ปี 11 เดือน 19 วัน อัตราดอกเบี้ยคงที่ 3.40% ต่อปี ชำระดอกเบี้ยทุกๆ 3 เดือน
ทั้งนี้ บริษัทจะเสนอขายให้แก่ผู้ลงทุนทั่วไประหว่างวันที่ 23-25 พ.ย.63 มีผู้จัดการการจัดจำหน่ายหุ้นกู้คือ ธนาคารกรุงเทพ ธนาคารกรุงไทย ธนาคารกสิกรไทย ธนาคารซีไอเอ็มบี ไทย และ บล.เกียรตินาคินภัทร
โดยบริษัท ทริสเรทติ้ง จำกัด จัดอันดับความน่าเชื่อถือของหุ้นกู้อยู่ที่ “BBB+”เมื่อวันที่ 22 ต.ค.63
อนึ่งบริษัทมีวัตถุประสงค์การใช้เงินไปเพื่อชำระคืนเงินกู้ หรือหนี้จากการออกตราสารหนี้ จำนวน 2,350 ล้านบาทภายในเดือน ก.พ.64 และกรณีอื่นๆ เช่นเงินทุนที่ใช้หมุนเวียนในกิจการ 2,650 ล้านบาทจะใช้ภายในเดือน ก.พ.64
 
 